**Referat medlemsmøte 24.09.19**  
Sted: Stalloftet på Stall Fire Vinder  
Tilstede: 14 stk.  
 **Sak 1: Dugnader 2019/2020  
  
Høstdugnad på Stall Fire Vinder lørdag 26.09.19 kl 11.00**   
Arbeids oppgaver er i hovedsak å rydde vekk alt som står ute av møbler, material, railen skal inn i ridehallen. Thermobarer må sjekkes. Møkkdungen tømmes. Finne fram spader og andre redskaper. Sjekke luftegårdene som har strømtråd at det holder over vinteren.   
  
**Barnas idrettsgalla 18.10.19.**  
Styret har sendt forespørsel til HIL om det var fullt program, og spør nå medlemmene om det er ønskelig å delta på dette med runderidning.   
Vedtak: Vi svarer nei da det er lite folk og hester tilgjengelig den dagen.   
  
**Barentsmessa for Kirkenes rotary 16.11.19**  
Vedtak: Katrine gir beskjed til Kirkenes Rotary at vi er klar med kakebakere og vakter til denne datoen.

**Julekveld i stallen 2019. Mandag 9. desember kl 17.30**   
Da julegrøt i stallen er populært ønsker vi i år også å gjenta dette.   
Det blir runderidning, kafe med grøt og nissen kommer.   
Ungdommene Aurora og Ina har ansvar, og setter eventuelt i hop et lite juleshow.  
  
  
**Sak 2: Julebord for Sør-Varanger Rideforenings medlemmer**   
Det er kommet inn forslag på at det hadde vært koselig med julebord for medlemmene.   
Alle er velkommen, og det blir mimring av året som har gått og quiz for alle.   
Nina sjekker opp lokalet til datoen lørdag 07.12.19

**Sak 3: Oppdatering av virksomhetsplanen 22. – 23. november**Katrine tar kontakt med Trond Wæhler og bekrefter datoen.   
Fredags kveld, styremøte i lag med klubbveileder Trond Wæhler  
Lørdags ca 4 timer brainstorming/arbeid i lag med medlemmene.   
Her er det viktig at de som ønsker å komme i gang med rideskole er. Vi ønsker å fokusere på rekruttering i virksomhetsplanen vi nå skal revidere.

**Sak 4: Terminliste 2020**  
Styret sender inn ønskede datoer til Finnmark rytterkrets.   
Forslag på datoer er: D-stevne 6.-7 juni og D/L stevne 25.-36 juli.  
  
  
**Sak 5: Lunsj og teori under Andreas Hesse kurs.**   
Det er kommet inn forslag om å ha en type lunsj med teori lørdager under Andreaskursene.   
Vedtak: Det settes av 1 time pause på timeplanen lørdager til teori. Andreas kan komme med forslag til teori, men vi kan også komme med ønsker. For å gjøre teorien koseligere, blir det for eksempel servert pølser, rundstykker ol. Det annonseres på SØRFS facebookside og kan deles derifra.   
De neste datoene for kurs er:  
12.13. oktober  
9.-10. november  
7.-8. desember  
 **Sak 6: Aktiviteter høsten/vinteren 2019-2020**Juniorsamlingen som ble arrangert, var vellykket. Vi håper på flere slike helger, men da føret kan være variert på vinteren satser vi på en slik helg til våren i april/mai.   
  
Ellers ønskes det:  
- Programridninger  
- Sprangtimer/ sits og stil   
- Temakvelder med Siw   
  
Her vil det komme datoer når de forskjellige som skal holde dette har mulighet.